Aug 31,2015
ఎపిలో ఒకరోజు పెట్రోల్‌, డీజిల్‌ బంకుల బంద్‌
   హైదరాబాద్‌ : ఆంధ్రప్రదేశ్‌లో ఆదివారం అర్ధరాత్రి నుంచి 24 గంటలపాటు పెట్రోల్‌, డీజిల్‌ బంకులు మూతపడనున్నాయి. ప్రభుత్వం ఈఏడాది ఫిబ్రవరిలో పెట్రోల్‌, డీజీల్‌పై పెంచిన వ్యాట్‌కు వ్యతిరేకంగా పెట్రోల్‌ డీలర్ల సంఘం బంద్‌కు పిలుపునిచ్చింది. పెట్రోల్‌ డీలర్ల సంఘం ఆరు నెలల కాలంలో పలుమార్లు ఈ అంశాన్ని ప్రభుత్వం దృష్టికి తీసుకెళ్లినా సానుకూల హామీ రాకపోవటంతో ఒకరోజు బంద్‌ చేయాలని నిర్ణయించారు. రాష్ట్ర ఖజానాకు రావాల్సిన ఆదాయం.. పెంచిన వ్యాట్‌ కారణంగా పొరుగు రాష్ట్రాలకు వెళ్తోందని పెట్రోల్‌ డీలర్లు చెబుతున్నారు.
మీ స్నేహితులకు రికమెండ్ చెయ్యండి